18.   פרשת התביעה
בבית-הדין הרבני האזורי

ב_________                                                                                                  תיק מס'_________
בעניין:

____________ ת"ז __________



על-ידי בא-כוחה עורך-דין _________



מרח' _________  עיר _________




טל' __________  פקס' ________

"התובעת"




נ ג ד




____________ ת"ז __________



מרח' ________  עיר __________




טל' _________ פקס'  _________

"הנתבע"

מהות התביעה: גירושין וכל הכרוך בה, לרבות מזנות אישה עד לגירושין, חלוקת רכוש, פירוק שיתוף בדירה, פירוק שיתוף במכונית, וכו'.

פרשת התביעה

1.
התובע והנתבעת נישאו זל"ז כדמו"י בשנת _________ בעיר _________.

2.
מנישואין אלה נולדו לצדדים חמישה ילדים כדלקמן:


א.
הבת _________ - כיום גרושה + _________ ילדים;


ב.
הבת _________ - כיום נשואה + _________ ילדים;


ג.
הבת _________ - כיום גרושה + _________ ילדים;


ד.
הבת _________ - כיום נשואה + _________ ילדים;


ה.
הבן _________ - כיום חי עם ידועה בציבור + _________ ילדים.


כל ילדי הצדדים הינם בגירים ומצויים הם מחוץ למקום מגורי הצדדים בדירות השייכות להם.

3.
עד לפרוץ המשבר האחרון בין הצדדים וכמפורט להלן, הצדדים התגוררו בדירה המצויה ברח' _____________ ב_________ וידועה כחלק מחלקה _________ בגוש _________ (להלן: "הדירה").

4.
התובעת הינה בת _________ שנים ויצאה לפנסיה מזה מספר שנים, ואילו הנתבע הינו בן __________ אף הוא פנסיונר. 

הרקע לגירושין:

5.
בשנים האחרונות לחיי הנישואין ידעו יחסי הצדדים משברים רצופים כמעט מידי יום ביומו וזאת לנוכח גחמותיו של הנתבע אשר נהג להציק לתובעת השכם והערב בכל הקשור לכספים ולהתחשבנויות ביניהם. 

6.
בשנים האחרונות ובמיוחד לאחר שעזבו כבר כל ילדי הצדדים את בית המגורים החל הנתבע לטעון בפני התובעת כי אינו חייב לזון אותה וכי היא צריכה להתקיים מהכנסותיה. כאשר הבן _________ נותר בבית הצדדים ובעת שירותו הצבאי היה הנתבע אומר לתובעת כי איך שהבן _________ יעזוב את הבית הוא יראה לה מה זה. הנתבע אמר לה כי עם "פריחתם" של כל ילדי הצדדים מהקן המשפחתי אין הוא מחוייב לזון אותה והוא יחדל כליל ליתן לה כספי או השלמה של כספים.

7.
כמעט מידי יום ביומו הנתבע היה מקנטר את התובעת בענייני כספים עד כי היה מגיע לכדי איום כלפיה אם לא תעשה כרצונו יבולע לה.

8.
לא אחת אירע כי בעקבות מריבה, אותה יזם הנתבע, ושוב בענייני כספים התפרץ הוא בזעם כלפי התובעת שבר חפצים ואף איים כי יבולע לה.

ההתפרצות המסוכנת הראשונה:

9.
ב_________, לנוכח אירועי אלימות ואיומים אותם השמיע הנתבע כלפי התובעת, לא היה מנוס ו/או כל ברירה מבחינת התובעת והיא נאלצה להגיש כנגד הנתבע בקשה לצו הגנה בפני בית-משפט השלום ב_________. 


פרוטוקול הדיון בהתייחס לצו ההגנה הנ"ל והחלטת בית-המשפט מצ"ב ומסומנים "א" כחלק בלתי-נפרד מכתב תביעה זה.

נספח "א"


וידגש, בעקבות התנהגותו הנ"ל של הנתבע ואיומיו כלפי התובעת, מחד, ושבירת חפצים בבית, מאידך, הוגש נגד הנתבע על-ידי המדינה כתב אישום וזה מתברר ב-ת"פ _________ בבית-משפט השלום ב_________. 


מצ"ב פרוטוקול בית-המשפט מהתיק הפלילי הנ"ל ומסומן "ב" כחלק בלתי-נפרד מכתב תביעה זה.

נספח "ב"


הוברר כי לנתבע היה מושת מאסר על תנאי בר הפעלה בגין האישומים נשוא כתב האישום וכאמור להלן.

10.
ויוער, הגם שהוחלט, כאמור בנספח "א", כי הנתבע ישהה מחוץ לבית המגורים של הצדדים פרק זמן של כ______ לשם פסק זמן ביניהם, חזר הנתבע, בהסכמת התובעת, לאחר מתן ההחלטה הנ"ל, לחיות עם התובעת בדירת בני-הזוג, וזאת לאחר שהנתבע התחנן הבטיח לה כי לא יחזור הוא על האירועים האלימים כפי שהיו ביניהם בעבר וכי ברצונו להזדקן עם התובעת ולסיים את חייו במחיצת מתוך אהבה ודאגה.

11.
התובעת בלחץ כבד של ילדי הצדדים ומתוך רצון ליתן לנתבע סיכוי לתקן את דרכיו ומעשיו כלפיה ומתוך תקווה כי אכן תזכה להזדקן עם הנתבע עד אריכות ימים ובשלווה, נאותה להחזיר הנתבע לחיות עמה תחת קורת גג אחת ולקוות לטוב.

12.
הבטחות לחוד ומעשים לחוד, לא חלפו שבועות אחדים והנתבע חזר לסורו. שוב החל להימנע מלבצע קניות לבית המגורים, החלו ויכוחים חדשות לבקרים על ענייני כספים תוך שאלה נובעים ונוצרים מלחצו של הנתבע ופרובקציות כלפיה. 

13.
בוויכוחים אלה התחיל הנתבע להשמיע זמירות חדשות כלפי התובעת כגון: "אם לא מתאים לך תתבעי אותי ברבנות" וכן "אני הולך להגיש נגדך תביעת גירושין ואז תראי מה זה" וכו'.

14.
התובעת בצר לה היתה מערבת את ילדי הצדדים ואלה נהגו לשוחח עם אביהם הנתבע ולהרגיעו לתקופת מה. ברם, בחלוף זמן היה הנתבע חוזר לסורו ושוב החלו מריבות אותם יזם על כספים, התחשבנויות וכו'.

ההתפרצות המסוכנת השניה:

15.
ביום _________ נאלצה התובעת שוב להגיש כנגד הנתבע בקשה לצו הגנה והפעם לאחר שזה איים עליה בסכין ואמר לה כי "אני אחתוך את מה שאת יושבת עליו ואני אגמור איתך". 

16.
התפרצותו הנ"ל של הנתבע כלפי התובעת נבעה שוב מוויכוח על כספים והתחשבנויות בין הצדדים, כפי שהיה בעבר פעמים אין ספור למרות הבטחותיו של הנתבע כי יחדל מהתנהגויותיו אלה כלפי התובעת.

17.
כאמור, התובעת פנתה שוב לבית-משפט השלום ב________ והגישה בקשה לצו הגנה אשר ניתן לה במעמד צד אחד ומועד דיון נקבע במעמד הצדדים.

מצ"ב הבקשה לצו הגנה ומסומנת "ג" כחלק בלתי-נפרד מכתב תביעה זה.

נספח "ג"


כן מצ"ב פרוטוקול הדיון מיום _________ ומסומן "ד" כחלק בלתי-נפרד מכתב תביעה זה.

נספח "ד"

18.
בעקבות הצווים הנ"ל הורחק הנתבע מבית המגורים וכאמור בהחלטת כב' בית-משפט השלום ב_________ מיום ______ וכמופיע בנספח "ד" לכתב תביעה זה. דיון בעניין הבקשה של התובעת לצו הגנה נקבע ליום ______. 

19.
לאור מסוכנותו של הנתבע ולאור העובדה כי המדובר בסדרת אירועים ואיומים כלפי התובעת ואשר בגינן היה מרחף על ראשו מעצר על תנאי בר-הפעלה, מיהרה המדינה והגישה כבר ביום ______, כנגד הנתבע כתב אישום כאשר העובדות המתוארות בו הינן העובדות נשוא צו ההגנה שניתן כנגד הנתבע ביום _______. 


מצ"ב עותק כתב האישום ומסומן "ה" כחלק בלתי-נפרד מכתב תביעה זה.

נספח "ה"

20.
במקביל להגשת כתב האישום - נספח "ה", הגישה אף המדינה כנגד הנתבע בקשה למעצר עד תום ההלכים ודיון בה התקיים בהיעדר הנתבע, לנוכח אישפוזו בבית-חולים. במסגרת הדיון הוחלט על תחליף מעצר בו שוהה כיום הנתבע בבית בתם המשותפת של הצדדים הגב' ________ המצוי ברח' ________ ב_________, אשר אף משמשת כמפקחת על הנתבע.


מצ"ב פרוטוקול הדיון מיום _________ לעניין תחליף מאסר ומסומן "ו" כחלק בלתי-נפרד מכתב תביעה זה.

נספח "ו"

21.
בנסיבות העניין ולאור העובדה כי הנתבע מהווה סכנה לחייה של התובעת וכמוכח לעיל אין מנוס מלהורות על גרושי הצדדים זמ"ז. 


ויודגש, הנתבע אף הוא חפץ להתגרש, ברם, ברוב חוצפתו מבקש הוא לעשות כן תוך נישול התובעת מזכויותיה ונסיונות פגיעה בה כלכלית כפי שביקש לפגוע בה פיזית ובמה דברים אמורים.


הנתבע שולח את ילדי הצדדים לשכנע את התובעת כי תסכים למכור את דירת המגורים המשותפת להם ובכך לנשלה מזכויותיה בבחינת "הרצחת וגם ירשת".


התובעת זכאית כי כל בית המגורים של הצדדים לרבות חלקו של הנתבע יעבור לבעלותה מכוח דיני השיתוף ביניהם וכמפורט להלן בהרחבה.

עיסוקו של התובע:

22.
עד ליציאתו לפנסיה עבד הנתבע כ________. הנתבע נהג לעבוד מחוץ לבית המגורים והיה מגיע לבית הצדדים אחת למספר שבועות בסוף שבוע או בחגים. כפועל יוצא היתה זו התובעת אשר גידלה וחינכה את ילדי בני-הזוג. התובע היה אך אורח פורח בבית.

23.
כל נכנסות הנתבע היו בחזקתו והוא מנע ממנה כל מידע מהי השתכרותו ומה רווחיו וכו'.

24.
הנתבע חסך כספים רבים אשר לתובעת אין מידע עליהם ובית-הדין יתבקש ליתן צו גילוי מסמכים מכל בנק שהוא, בו לנתבע קיים חשבון או היה חשבון במהלך נישואי הצדדים, על-מנת ליתן מידע על כספים שהיו למשיב ו/או שקיימים למשיב. 

25.
הנתבע מקבל כיום פנסיה חודשית בשיעור של כ_________ ש"ח לחודש.

26.
למרות שהנתבע היה מודע כי עליו ליתן לתובעת מחצית מהכנסותיו היה מפריש הוא לה סך של ___________ ש"ח לחודש.

עיסוקה של הנתבעת:

27.
עד ליציאת הנתבעת לפנסיה עבדה היא כ_____________ והיא זו שדאגה לכלכל את בית הצדדים ולגדל את ילידיהם כאשר היא מעניקה להם מהונה, מאונה ומזמנה, ואילו הנתבע היה משקיע בכספים ואף אילו היו מועטים.

28.
כיום הנתבעת מקבלת פנסיית חיסכון מ_________ בשיעור של _________ ש"ח בלבד לחודש. 

29.
התובעת אמרה תמיד לנתבע כי עליהם לאזן את ההכנסות ביניהם באופן שכל אחד מהם יקבל מחצית מכל הכנסות בני-הזוג. 

30.
לצדדים יחדיו הכנסות בשיעור של _________ ש"ח כך שכל אחד מהם זכאי לסך של _________ ש"ח. פועל יוצא הוא כי על הנתצבע להשלים לתובעת מידי חודש סך של ________ ש"ח לחודש ובית-הדין יתבקש להורות כן.

זכויות וחובות הצדדים:

דירת המגורים:

31.
א.
לצדדים, כאמור, דירת מגורים בבעלותם ברח' _________ ב_________ כאמור לעיל. ואשר נרכשה על ידם במהלך הנישואין. אין רובצת על דירה זו משכנתה.


ב.
התובעת תטען כי על הבעל, במסגרת איזון משאבים בין הצדדים, להעביר את חלקו בדירה לשם התובעת.


דרישת התובעת לקבלת חלקו של הנתבע בדירת המגורים נובעת מעצם העובדה כי לתובעת על-שמה היתה דירה ברח' _________ ב_________ אותה רכשה היא במחיר מופחת לאור העובדה כי על המגרש עליו נבנה הבית המשותף ברח' ___________ ב__________, ניהלה התובעת גן פרטי. הבעלים של הקרקע התקשרו בעסקת קומבינציה עם קבלן לבניית בית משותף על המגרש בו מצוי הגן. ברם, מאחר ולתובעת היו עוד מספר שנות שכירות בגן, ועל-מנת שתסכים להתפנות מיד, הסכים הקבלן למכור לה דירה במחיר מופחת. ואכן כך היה התובעת רכשה דירה בת_________ חדרים בבניין זה והוא זו ששילמה מכספיה את שווי הדירה. כך שהדירה לאור "חזקת השיתוף" החלה על הצדדים היתה שייכת כולה לתובעת הואיל ומעולם הצדדים לא גרו בדירה זו.


ג.
הנתבע שיכנה את התובעת למכור את הדירה הנ"ל והפעיל עליה לחץ רב תוך שהוא מבטיח לה שבכספים שיתקבלו יחולוקו הצדדים בכספי תמורתה. ויוער, לא היה כל מקום לחלק הכספים בין הצדדים, שכן על-פי הלכת השיתוף ולאור ההפרדה והמימון של הדירה אשר היה על כתפי התובעת כל הדירה וכספי תמורתה אמורים היו לעבור אליה.


ד.
התובעת חתמה על הסכם מכר ואכן התובע אסף את כספי התמורה אליו לחשבונו מבלי ליתן לתובעת אגורה שחוקה אחת. התובעת למען שלום בית לא אמרה דבר ונתבע והאמינה כי התובע יחלוק עמה בכספי התמורה כפי שהבטיח.


מצ"ב הסכם מכר הדירה בחוב ויצמן ומסומן "ז" כחלק בלתי-נפרד מכתב תביעה זה.

נספח "ז"


ה.
התובעת לא קיבלה מהנתבע, עד עצם היום הזה ולו אגורה שחוקה אחת, הנתבע טוען כי העביר כספים לילדים, החליפו בחלק מהכספים מטבח פשוט לדירתם הנוכחית. ברם, לתובעת נראה כי הנתבע חסך כספים אלה והעלים אתם מאת התובעת.


ו.
למען יעילות הדיון ומתוך רצון לסיים את מלוא העניינים השייכים לצדדים, התובעת עותר לכב' בית-הדין כי יורה על פירוק השיתוף בדירה זו בדרך שהבעל יעביר חלקו בה, כאמור, לתובעת.


ז.
הבעל אף מחוייב אם לא ייעתר לאמור לעיל להעביר לתובעת את מלוא מחיר התמורה של דירת ויצמן, ולחילופין, מחצית ממנה היה ויוחלט כי היה שותפה של הנתבעת בדירה זו.


ח.
לצורך ביצוע פירוק השיתוף, כאמור, בדירה מתבקש כב' בית-הדין למנות את בא-כוח התובעת ככונס נכסים והמוציא לפועל של העברת חלקו בדירה לשם הרוכש.

רכב הצדדים:

32.
א.
לצדדים בהחזקתם המשותפת מכונית מסוג __________ ואשר נרכשה על-ידי הילדים. כ___________ שנים היתה רשומה המכונית על-שם האישה. לפני כ__________ ביקש הנתבע כי המכונית תעבור על-שמו והוא ייתן לה מחצית שוויה בשיעור של _________ ש"ח. וכך היה.

ב.
התובעת טענה כי שוויה של המכונית איננו כנטען על-ידי הנתבע. התובעת עותרת לקבלת חלקה המלא במכונית בהתאם למחירה על-פי מחירון שמאי בהתייחס ליום בו הועברה המכונית לשמו של הנתבע.

זכויות פנסיוניות:

33.
א.
לצדדים זכויות פנסיוניות משותפות בסדר גודל של כ_________ ש"ח לחודש.


ב.
התובע תיטען כי על הנתבע על-פי הדין הדתי לחולק בזכויות אלה עם התובעת שווה בשווה באופן שלתובעת יוותר בידה סך של _________ ש"ח לחודש לפחות.

תכולת הדירה:

34.
א.
לצדדים תכולת דירה מרובה, הכל כאמור בנספח "ח" המצ"ב כחלק בלתי-נפרד מתביעה זו.

נספח "ח"


ב.
התובעת יטען כי יש לפרק ולחלק את תכולת הדירה בינו לבין הנתבע בין בעין ובין בשווי כסף, באופן שכל התכולה תוערך על-ידי מעריך מוסכם על הצדדים ובהיעדר הסכמה ימנה בית-הדין את המעריך. 

כתובת האישה בלבד:

35.
בנסיבות העניין ולאור העובדה כי יחסי הצדדים הגיעו לקיצם לנוכח ומפאת התנהגותו של הנתבע כאמור לעיל, ראוי כי הנתבע ישלם לתובעת את כתובתה ואת תוספת כתובתה. כתובת האישה תוצג בית-המשפט בעת הדיון.

הכנות בהגשת התביעה ובכל הכרוך בה:

36.
למען יעילות הדיון ולצורך הכרעה בכל המחלוקות הקיימות בין הצדדים הגישה האישה את תביעתה זו לגירושין, מתוך רצון אמיתי להתגרש, תוך שהוא כורכת בה כדין את כל העניינים הצריכים הכרעה בינינו לבין הנתבע וכאמור במבוא לכתב תביעה זה.

לסיכום:

37.
לאור האמור לעיל יתבקש כב' בית-הדין לזמן את הנתבעת לדין ולחייבה ו/או להורות כדלקמן:


א.
לכוף עליו ליתן לתובעת את גיטה.


ב.
כי הנתבע חייב בתשלום כתובתה של התובעת ו/או תוספותיה.

ג.
לפסוק כי התובעת זכאית להשלמת הכנסתה מאת הנתבע לסך כולל של _________ ש"ח לחודש.

ד.
כי התובעת זכאית לכל איזון שהוא מזכויותיו הפנסיוניות של התובע וההיפך.

ה.
להימנע מלהורות על פירוק השיתוף בדירה באמצעות מכירתה לכל המרבה במחיר בשוק החופשי ולהורות כי חלקו של הבעל יעבור לשמה של האישה בלבד.

ו.
למנות את עורך-דין _________ - הח"מ, ככונס נכסים לצורך העברת חלקו של הבעל בדירת המגורים על-שם האישה בלבד.

ז.
על פירוק שיתוף מיטלטלין של הצדדים בדירה בדרך של חלוקה בעין ו/או באמצעות תשלומי כסף איש לרעהו בגין שווים אשר יוערך על-ידי שמאי מיטלטלין מקצועי.

ח.
לשלם לתובע הוצאות משפט ושכר-טרחת עורך-דין + מע"מ כדין.






_________________




__________, עורך-דין






בא-כוח התובעת

